ДОГОВОР №4
ЗА ПОКУПКО - ПРОДАЖБА НА ПРОГНОЗНИ КОЛИЧЕСТВА ДЪРВЕСИНА 

Днес, 10. 01. 2017год., в административната сграда ДЛС „Граматиково” се сключи настоящият договор за покупко-продажба между:
Държавно ловно стопанство “Граматиково”, със седалище и адрес на управление: с.Граматиково, общ.Малко Търново, БУЛСТАТ 2016175440203,  представлявано от инж. Ганчо Костадинов – Директор и Мария Москова  – гл. счетоводител, наричан накратко ПРОДАВАЧ от една страна, 
и 
„Ай ди пи партнер”ЕООД, със седалище и адрес на управление: гр. Бургас, ж.к. Меден рудник”, бл. 27, ет.15, ЕИК 147015024, представлявано от Ивайло Диянов Петров в качеството си на управител, наричан/а/ накратко КУПУВАЧ, от друга страна  при следните условия:

I. ПРЕДМЕТ НА ДОГОВОРА
1.1. Продавачът се задължава да прехвърли на Купувача собствеността върху дървесина на временен склад, а Купувачът се задължава да заплати дървесината по договорената цена и да я транспортира.
1.2. Дървесината по т.1.1. е в ОБЕКТ ПРОДАЖБА  № 1704-1, обект  1704: отдели и дървесен вид, посочени по-долу , Качество: съгласно сортиментната ведомост и опис на маркираните и сортиментирани насаждения. Прогнозно количество : 474 пл. куб.м.
1.3.Достигнатата цена на дървесината в обекта  е 39999.99лв./тридесет и девет хиляди деветстотин деветдесет и девет лева и 99ст./без ДДС,  въз основа на която се определят цените на отделните асортименти.
1.4. Цената на всеки асортимент се определя пропорционално на съотношението между достигнатата и началната цена на асортимента. Купувача заплаща по Асортименти следните цени :

	обект 1704-1 отд.342 а,362 м;
	
	
	
	

	Сортимент
	дърв.
	количество
	ед.цена
	Стойност

	 
	вид
	м3
	 
	 

	обли стр.м-ли от средна минни скари
	дб
	7
	97,523
	682,66

	технологична дървесина от средна
	дб
	 
	85,84
	0,00

	дърва за горене
	дб
	295
	83,23
	24552,85

	технологична дървесина от дърва
	дб
	172
	85,84
	14764,48

	НОЗМ
	дб
	 
	83,20
	0,00

	Цепена технологична дървесина
	дб
	 
	88,40
	0,00

	Общо:
	 
	474
	 
	39999,99




II.ЦЕНА, НАЧИН НА ПЛАЩАНЕ И СРОК НА ДОГОВОРА
2.1. Купувачът заплаща дървесината по Асортименти, по действително добити  количества и достигнати цени. 
2.2. Заплащането на достигнатата цена за обект № 1704-1 се извършва по следния начин: 
- Първа вноска: 20% от стойността на договора, платима до 10 дни, считано от сключването на договора;
- Втора вноска: 20% от стойността на договора, платима до 5 февруари;
- Трета вноска: 20% от стойността на договора на договора, платима до 5 март;
- Четвърта вноска: 40% от стойността на договора, платима до 5 април.


Доставката на дървесина се извършва по следния график:
	№ на обекта
	Общо количество
	Първо тримесечие
	Второ тримесечие

	1704-1
	474
	474
	0



Срокът за транспортиране на дървесината се определя до 30. 04. 2017год.
2.3. Плащането на цената се извършва в касата или по банков път по сметка на Държавно ловно стопанство “Граматиково” при банка в “Райфайзен банк” АД,  клон Приморско,  IBAN: BG67RZBB91551005710774, BIC: RZBBBGSF..
2.4. Фактурирането на дървесина се извършва по асортименти след съставяне на протокол за измерване на рампираната дървесина на временен склад с представител от фирмата - купувач. 
2.5. Гаранцията за изпълнение на договора е в размер на 2000лв./две хиляди лева/, която представлява 5 % от стойността му и се връща след заплащане и транспортиране на цялото добито количество дървесина. 
2.6. Краен срок на договора за обекти  1704-1 - 30. 04. 2017год.


III. ПРЕМИНАВАНЕ НА СОБСТВЕНОСТТА

3.1. Правото на собственост върху дървесината преминава върху Купувача от момента на издаване на приемателно – предавателния протокол. Приемателно – предавателните протоколи се подписват от лицето ……………………………………………………………./ трите имена и ЕГН/ – нотариално упълномощен представител на купувача.

IV. ПРАВА И ЗАДЪЛЖЕНИЯ НА ПРОДАВАЧА


4.1. Продавачът е длъжен да предостави на Купувача на временен склад договорираните прогнозни количества дървесина съгласно БДС, спазвайки условията по т.2.2.
4.2. Да издава приемателно – предавателни протоколи  на дървесината и превозни билети на Купувача след заплащане на съответното количество.
4.3. Продавачът има право да получи цената за дървесината в посочените срокове.
4.4.Продавачът е длъжен при наличие на форсмажорни обстоятелства, уважени реституционни претенции и непреодолима сила и други обстоятелства, възникнали след сключването на договора, в резултат на които неговото изпълнение е обективно невъзможно, да уведоми купувача в 3-дневен срок от настъпване на събитието и да приложи доказателства за това
       4.5. Продавачът е длъжен да осигури на КУПУВАЧА достъп за товарене на предадената на временен склад дървесина, след подадена от него писмена заявка до ПРОДАВАЧА.
        4.6. Да предаде на КУПУВАЧА минималните количества дървесина, съгласно определения график за доставка по тримесечия, неразделна част от договора

V. ПРАВА И ЗАДЪЛЖЕНИЯ НА КУПУВАЧА


  5.1. Купувачът има право да получи от Продавача на временен склад договорираните прогнозни количества дървесина, съгласно БДС и спазвайки условията по т.2.2.
5.2. Купувачът е длъжен да осигури присъствието на лицето по т.3.1. при съставяне на протокол за приемане на дървесината на временен склад и издаването на приемателно – предавателения протокол.
               5.3. Да транспортира заплатената дървесината в срок до 30. 04. 2017год.
  5.4. Да заплаща уговорената цена в размера, по начините и сроковете, определени в настоящия договор.
  5.5. Да спазва изискванията на действащите нормативни документи за техническата безопасност и охрана на труда, и носи отговорност при злополука с наети от него работници. 
5.6. Купувачът е длъжен при наличие на форсмажорни обстоятелства, уважени реституционни претенции и непреодолима сила и други обстоятелства, възникнали след сключването на договора, в резултат на които неговото изпълнение е обективно невъзможно да уведоми Продавача в 3-дневен срок от настъпване на събитието и да приложи доказателства за това.

VI. СЪОБЩЕНИЯ

6.1. Всички съобщения и уведомления, включително и за разваляне на договора, ще се извършват в писмена форма (чрез телеграф, телекс, препоръчана поща или на ръка в деловодството на ДЛС).
6.2. При промяна на адреса за кореспонденция на някоя от страните по договора, същата е длъжна в седемдневен срок да информира другата страна.


VII. ПРЕКРАТЯВАНЕ НА ДОГОВОРА

7.1. Договорът се прекратява с изтичане на срока по т.2.6.
7.2. Настоящият договор може да бъде прекратен по взаимно съгласие между страните, изразено писмено.
7.3. Страната не отговаря за неизпълнението на задълженията си по настоящия договор, ако то се дължи на непреодолима сила.
7.4. Продавачът може да прекрати договора с едностранно писмено уведомление без да дължи обезщетение за пропуснати ползи и неустойки за вреди, като гаранцията за изпълнение за обекта не се връща в случай, че Купувачът не плати някоя от дължимите вноски в сроковете, посочени в т.2.2. или не извози дървесината в срока по т.5.3. от настоящия договор.
       7.5. Договорът може да бъде прекратен:
1. С едностранно писмено волеизявление от ПРОДАВАЧА при наличие на форсмажорни обстоятелства, уважени реституционни претенции и непреодолима сила и други обстоятелства, възникнали след сключването на договора, в резултат на които неговото изпълнение е обективно невъзможно. В този случай всяка от страните е длъжна писмено да уведоми насрещната страна в 3-дневен срок от настъпване на събитието и да приложи доказателства за това.
	2. С едностранно писмено волеизявление от КУПУВАЧА, при виновно неизпълнение на някое от задълженията на ПРОДАВАЧА:
	2.1. Да осигури на КУПУВАЧА достъп за товарене на предадената на временен склад дървесина, след подадена от него писмена заявка до ПРОДАВАЧА.
	2.2. Да предаде на КУПУВАЧА минималните количества дървесина, съгласно определения график за доставка по тримесечия, неразделна част от договора.
	В случаите по т. 2 авансово внесените от КУПУВАЧА суми и гаранцията за изпълнение по договора се възстановяват в 5-дневен срок от датата на прекратяване на договора.
            

VIII. САНКЦИИ И НЕУСТОЙКИ

8.1. При забава на плащането на вноските Купувачът дължи неустойка в размер на 0,5 % от  стойността на неизпълненото количество дървесина за съответното тримесечие съобразно графика.
8.2. В случаите на т.8.1. от настоящия договор гаранцията за изпълнение остава в полза на продавача.
8.3.При забава на транспортирането след изтичането на срока, КУПУВАЧЪТ дължи на ПРОДАВАЧА магазинаж в размер на 0,05 лв./ м3 на ден за неизвозеното количество дървесина.
8.4.  Неустойките  не могат да възлизат на повече от 10 % от цената на нетранспортираното количество платена дървесина.
8.5. (1) Страните по договора не дължат неустойки за неизпълнение на задълженията си по настоящия договор, ако то се дължи на форсмажорни обстоятелства, уважени реституционни претенции и непреодолима сила и други обстоятелства, възникнали след сключването на договора, в резултат на които неговото изпълнение е обективно невъзможно. В този случай всяка от страните е длъжна писмено да уведоми насрещната страна в 3-дневен срок от настъпване на събитието и да приложи доказателства за това;
 (2) ПРОДАВАЧЪТ дължи на КУПУВАЧА неустойка за виновно неизпълнение на някое от следните си задължения:
1. Да осигури на КУПУВАЧА достъп за товарене на предадената на временен склад дървесина, след подадена от него писмена заявка до ПРОДАВАЧА - в размер, равен на 0,5% от стойността на неизпълненото количество дървесина за съответното тримесечие съобразно графика. 
2. Да предаде на КУПУВАЧА минималните количества дървесина, съгласно определения график за доставка по тримесечия - в размер, равен на 0,5% от стойността на неизпълненото количество дървесина спрямо графика. 


IX. ДОПЪЛНИТЕЛНИ РАЗПОРЕДБИ
9.1. Настоящият договор влиза в сила от датата на подписването му от страните.
9.2. Възникналите спорове относно приложението и тълкуването на настоящия договор се решават чрез преговори и взаимно съгласие между страните, а когато такова липсва спорът се решава от компетентния съд.
9.3. За неуредените в договора случаи се прилагат разпоредбите на българското законодателство.
9.4. Настоящият договор може да бъде изменян само по взаимно съгласие между страните, изразено в писмена форма.
Настоящият договор се изготви в три еднообразни екземпляра – един за купувача и два за продавача . 
ПРОДАВАЧ:…….………..……....                               Купувач:…………..
Директор ДЛС: заличено съгл.чл.2 от ЗЗЛД			заличено съгл.чл.2 от ЗЗЛД
Гл.счетоводител:………………..
заличено съгл.чл.2 от ЗЗЛД
Юрисконсулт:.................................
заличено съгл.чл.2 от ЗЗЛД






